CELEX: C2004/314/05
Language: da
Date: 2004-12-18 00:00:00
Title: Domstolens kendelse (Sjette Afdeling) af 28. september 2004 i sag C-115/03, Eco Eridania Srl mod Presidenza del Consiglio dei Ministri og Ministero dell' Ambiente (anmodning om præjudiciel afgørelse fra Tribunale civile di Genova) (Procesreglementets artikel 104, stk. 3 — affaldshåndtering — farligt affald — direktiv 91/689/EØF — artikel 4 — begrebet »producenter af farligt affald« — spørgsmålet, om fysiske personer er omfattet)

18.12.2004   
            
            
               DA
            
            
               Den Europæiske Unions Tidende
            
            
               C 314/3
            
         
      DOMSTOLENS KENDELSE
   
   (Sjette Afdeling)
   af 28. september 2004
   i sag C-115/03, Eco Eridania Srl mod Presidenza del Consiglio dei Ministri og Ministero dell' Ambiente (anmodning om præjudiciel afgørelse fra Tribunale civile di Genova) (1)
   
   (Procesreglementets artikel 104, stk. 3 - affaldshåndtering - farligt affald - direktiv 91/689/EØF - artikel 4 - begrebet »producenter af farligt affald« - spørgsmålet, om fysiske personer er omfattet)
   (2004/C 314/05)
   Processprog: italiensk
   I sag C-115/03, angående en anmodning om præjudiciel afgørelse i henhold til artikel 234 EF, indgivet af Tribunale civile di Genova (Italien), ved afgørelse af 10. marts 2003, indgået til Domstolens justitskontor den 17. marts 2003, Eco Eridania Srl mod Presidenza del Consiglio dei Ministri og Ministero dell' Ambiente, har Domstolen (Sjette Afdeling), sammensat af afdelingsformanden, J.-P. Puissochet, og dommerne S. von Bahr (refererende dommer) og A. Borg Barthet; generaladvokat: M. Poiares Maduro; justitssekretær: R. Grass, den 28. september 2004 afsagt kendelse, hvis konklusion lyder således:
   Forpligtelsen i artikel 4 i Rådets direktiv 91/689/EØF af 12. december 1991 om farligt affald til at føre et register over farligt affald omfatter alle producenter af farligt affald, herunder tandlægeklinikker, og ikke kun producenter af farligt affald, der udøver deres aktivitet i form af en virksomhed eller et selskab.
   
      (1)  EUT C 112 af 10.5.2003.